**Kære Amager Strand Parkbrugerråd**

 Budgetforhandlingerne i Københavns Kommune er færdige og umiddelbart efter var også vores Udviklingspulje til behandling i Teknik- og Miljøudvalget. Derfor er jeg klar med en opdatering på, hvordan det er gået med projekterne på Amager Strand.

 I budgetforhandlingerne gik det sådan, at legepladser på Amager Strand desværre ikke fik midler. Det synes jeg er meget ærgerligt, men vi prøver igen til næste år. Handicapbaderampen blev til gengæld vedtaget – dog med den finesse, at den skulle finansieres via vores udviklingspulje.

 Med hensyn til puljemidlerne besluttede Teknik og Miljøudvalget d. 19. september at følgende udviklingsprojekter skulle udføres:

|  |  |  |  |
| --- | --- | --- | --- |
|  **Projekt** | **Økonomi**  | **Afledt drift** | **Begrundelser** |
| **2016** |  |
| Handicapegnet baderampe, del 1 | 260.000 kr. i 2016  | - | Som besluttet i budgetforhandlingerne |
| Byggemodning af byggefelt v. strandstation 5 | 150.000 kr. | - | Efter sæson 2016 sælges cafébåden. Byggemodning (el, vand, kloak) er en forudsætning for, at der kan iværksættes et nyt alternativ, som kan efterkomme strandgæsternes forventning og efterspørgsel på varierede og sunde alternativer til kioskfastfood. |
| Vejrstation/webcam | 0 kr. | 2.000 kr./år | Parkbrugerrådets medlemmer efterspørger i høj grad denne service. |
| Etablering af flere aktivitetsmuligheder på stranden | 38.000 kr.\* | - | Parkbrugerrådets medlemmer efterspørger i høj grad dette. Fokus vil blive lagt på små anlæg til leg og bevægelse. |
| Nødreparation af sandflugtshegn *(en del af sikkerhedspakken)* | 50.000 kr. | - | Dele af sandflugtshegnet er væltet. Uden en nødreparation vil der blive massiv sandflugt på Amager Strandvej, hvilket er et sikkerhedsmæssigt problem. |
| **2017** |  |
| Handicapegnet baderampe, del 2 | 470.000 kr. i 2017 | 28.000 kr. i 2017.Efterfølgende 60.000 kr./år | Baderampen etableres. |
| Drift, vejrstation/webcam | - | 2.000 kr./år | Drift. |

*\* Beløbsrammen er justeret, så rammen på 0,5 mio. kr. pr. år kan overholdes.*

Som I kan se, er der reduceret en hel del i nogle af projekternes økonomi. Det var nødvendigt, da rammen på 500.000 kr. pr. år ellers ikke kunne holdes. Hvis handicaprampen eller byggemodningen bliver billigere end forventet, vil jeg arbejde for, at beløbet til etablering af flere aktivitetsmuligheder på stranden kan øges. I 2017 skal vi drøfte, hvordan udviklingspuljemidlerne for 2018 og 2019 efter jeres mening bedst kan anvendes.

 Jeg forventer, at puljemidlerne bliver frigivet i løbet af den næste uges tid.

Og så skal parkforvalterne og jeg ellers i gang med at få realiseret projekterne for 2016 og 2017.

Med venlig hilsen

**Lene Jensen**
Udviklingsmedarbejder
Arealudvikling
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
KØBENHAVNS KOMMUNE
Teknik- og Miljøforvaltningen
Byens Drift

Islands Brygge 37, 1. sal, lokale 171
Postboks 394
2300 København S

|  |  |
| --- | --- |
| Mobil | 2726 3541 |
| Email | y03q@tmf.kk.dk |
| EAN | 5798009493149 |